ВЛАДА РЕПУБЛИКЕ СРБИЈЕ

ПРЕДСЕДНИКУ ВЛАДЕ

Ани Брнабић

Поштована госпођо Брнабић,

пре више од месец дана смо покушали да уз помоћ Вашег кабинета и Вашег ауторитета и чврстог веровања да можемо очекивати Вашу помоћ у окончању процеса доношења измена и допуна закона о правима бораца…. јер је уз Вашу подршку и донет после више од двадесет година, смо Вам се обратили и добили обећање да ће процес бити окончан за пар дана.

 До дана данашњег сем више обећања од Ваших сарадника из Вашег кабинета нисмо успели да одржимо ни један састанак са представницима министарства нити смо успели да закочени процес померимо са мртве тачке. Убеђени смо да ресорно министарство не жели да овај поступак оконча али схватамо да постоји и могућност да нису стручни и способни да окончају тај поступак. С обзиром да смо предходних годину дана интезивно радили на свим проблемима и за сваки проблем понудили решење која су већином и прихваћена убеђени смо да су поједини запослени у сектору за борачко-инвалидску заштиту вршили свесну опструкцију у циљу да се постигнути договори не спроведу.

 Закон је усвојен 29.02.2020. године а примењује се од 01.01.2021. године и у том периоду је требало донети више подзаконских аката и уредби како би примена свих одредби новог закона могла бити реализована. На нашу велику жалост неки од тих подзаконских аката ни данас нису донесена па се закон не примењује у целости.

 Наше министарство врши надзор над радом општинских и градских органа који се баве борачко-инвалидском заштитом и који функционишу, углавном испод сваког нивоа и стварају огромне проблеме корисницима, нарочито ветеранима који подносе захтеве за признавање права на статус борца. То ствара огромно незадовољство код бораца који за овакав однос окривљују државу.

 Четири организације из области борачко-инвалидске заштите због горе наведеног захтевају да се до 17.11. ове године одржи састанак са премијером Аном Брнабић којој и даље безрезервно верујемо и знамо да ако она обећа да ће се наши захтеви испунити.

 У случају да се овај договор не испуни до тог дана принуђени смо и под притиском чланства да одржимо протест 26.11. 2021. године испред Владе Републике Србије.

 Теме за разговор су:

1. Проблеми око неспровођења закона.
2. Усвајања измена и допуна закона које су договорене и које су прошле кроз органе.
3. Усвајање Уредбе о утврђивању удружења од посебног друштвеног значаја.
4. Доношење одлуке о исплати разлике за борачки додатак за 2019.и 2020. годину.

 Почетна претпоставка за доношење новог закона од стране Председника Републике и Председника Владе је био да се ни једно право не сме укинути или умањити али се ипак грешком законописца и то после коначног договора са представницима удружења која су радила на усаглашавању текста закона, око 600 корисника је остало без основних права и примања чиме им је угрожена егзистенција и који већ годину дана трпе ту неправду искључиво због опструкције министарства да договорене измене претвори у измене и допуне закона.

 Посебан проблем са неспровођењем закона имају борци којима се поступак остваривања права отежава од стране управе, која је задужена за бригу о њима и долазимо у ситуацију незаинтересованости бораца за остваривање права која и нису јасно дефинисана али изостанак добијања легитимације, које касне већ 10 месеци је врхунац неспособности и по нашем мишљењу жеље државне управе да што мањи број бораца оствари своја права.

 Постављамо питање у којој је фази рад комисије Владе Републике Србије која је оформљена ради решавања питања исплате ратних дневница.

 У нади да ћете разумети нашу жељу да проблеме бројне херојске популације решимо у договору са Владом наше државе сигурни смо да ћете удовољити нашим захтевима и разговором са премијером Аном Брнабић спречити протесте и нежељене активности,

 С поштовањем.

САВЕЗ ЦИВИЛНИХ ИНВАЛИДА РАТА СРБИЈЕ СРПСКИ РАТНИ ВЕТЕРАНИ

 Председник Председник

 Славко Ђорђевић Миле Милошевић

УДРУЖЕЊЕ РМВИ СРБИЈЕ УДРУЖЕЊЕ РВИ СРБИЈЕ СВИХ РАТОВА

 Председник Председник

 Синиша Драшковић Жељко Васиљевић